Na temelju članaka 26. i 27. Zakona o radu (Narodne novine broj 93/14 i 127/17, 98/19) te članka 60. Statuta školske ustanove Osnovne škole Divšići Školski odbor Osnovne škole Divšići, nakon prethodnog savjetovanja s sindikalnim povjerenikom s ovlastima Radničkog vijeća, na sjednici održanoj 12. lipnja 2020 donio je

**PRAVILNIK O IZMJENAMA I DOPUNAMA**

**PRAVILNIKA O RADU**

Članak 1.

U članku 14. stavku 3. riječi: “Uredu državne uprave“ zamjenjuju se riječima: “Upravnom tijelu županije nadležnom za poslove obrazovanja.“

U stavku 3. nakon riječi „županiji“ dodaju se riječi: „koji vodi evidenciju o radnicima za kojima je prestala potreba u cijelosti ili u dijelu radnog vremena.“

Članak 2.

U članku 15. stavku 1. riječi: „Ureda državne uprave u Istarskoj županiji“ zamjenjuju se riječima: “Upravnog tijela županije nadležnog za poslove obrazovanja“.

U članku 15. dodaje se stavak 4. riječima: „Ako u evidenciji postoji odgovarajuća osoba, na prijedlog upravnog tijela županije nadležnog za poslove obrazovanja, Škola može zasnovati radni odnos s osobom koja ispunjava uvjete za zasnivanje radnog odnosa za koje je Škola prijavila potrebu.“

Članak 3.

U članku 19. stavku 2. Podstavak 1. riječi: „ureda državne uprave u Istarskoj županiji„ zamjenjuju se riječima: „upravnog tijela županije nadležnog za poslove obrazovanja“

Članak 4.

U članku 31. dodaje se stavak 5. riječima: „Na otkaz ugovora o radu zbog nepovoljne ocjene probnog rada ne primjenjuju se odredbe Zakona o radu o otkazu ugovora o radu, osim odredbi članka 120. (pisani oblik odluke o otkazu, obrazloženje i dostava odluke o otkazu), članka 121. stavka 1. (početak otkaznog roka) i članka 125. (sudski raskid radnog odnosa).“

Članak 5.

Iznad članka 35. podnaslov se mijenja i glasi: „2.12. Stručno osposobljavanje za rad bez zasnivanja radnog odnosa i druge mjere“

Članak 6.

U članku 35. dodaje se stavak 6. riječima: „U skladu s važećim propisima u Školi se mogu realizirati mjere aktivne politike zapošljavanja; pripravništvo i druge mjere.“

Ovaj Pravilnik o izmjenama i dopunama Pravilnika o radu stupa na snagu istekom osmoga (8.) dana od dana objave na oglasnoj ploči Škole.

KLASA: 003-05/20-01/03

URBROJ: 2168-06-01-20-1

Divšići, 12. lipnja 2020. godine.

 Predsjednik Školskog odbora:

Darian Divšić, prof.

Ovaj Pravilnik o izmjenama i dopunama Pravilnika o radu objavljen je na oglasnoj ploči Škole dana 15. lipnja 2020. godine te je stupio na snagu dana 24. lipnja 2020. godine.

 Ravnateljica:

 Emiliijana Fabijančić, prof.

OSNOVNA ŠKOLA DIVŠIĆI

DIVŠIĆI 1B

52206 MARČANA

KLASA: 003-05/20-01/03

URBROJ: 2168-06-01-20-2

Divšići, 05. svibnja 2020. godine.

 SINDIKALNOM POVJERENIKU

 s ovlastima radničkog vijeća

 Osnovne škole Divšići

 gđa. Loredana Bužleta

* putem e-maila

Predmet: Savjetovanje prije donošenja Pravilnika o izmjenama i dopunama

 Pravilnika o radu školske ustanove Osnovne škole Divšići.

Sukladno članku 150. stavku 3. točki 1. Zakona o radu ( Narodne novine broj 93/14, 127/17, 98/19) molimo Vaše očitovanje prije donošenja Pravilnika o izmjenama i dopunama Pravilnika o radu školske ustanove Osnovne škole Divšići.

 Ravnateljica :

 Emilijana Fabijančić, prof.

*Privitak:*

* *Pravilnik o izmjenama i dopunama Pravilnika o radu*

Dostava izvršena dana, 11. svibnja 2020. godine, putem elektroničke pošte.

Potpis sindikalnog povjerenika\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_